RENGINIO „JUDĖK“ NUOSTATAI
I BENDROSIOS NUOSTATOS 

1.  “JUDĖK” yra fizinio aktyvumo renginys Šalčininkų rajone, kuris organizuojamas siekiant skatinti gyventojus aktyviai, sveikai, naudingai ir turiningai leisti laiką.
2. Renginį „JUDĖK“ organizuoja Šalčininkų rajono savivaldybės visuomenės sveikatos biuras ir Šalčininkų rajono Vladislavo Kozakevičiaus laisvalaikio ir sporto centras (toliau – Organizatoriai).
3. Dalyvavimas renginyje yra NEMOKAMAS.
II RENGINIO DALYVIAI
4. „JUDĖK“ renginyje gali dalyvauti visi norintys asmenys. Renginyje nėra dalyvių amžiaus ribojimų ar konkrečių amžiaus grupių išskyrimo.
[bookmark: _fzw429urtr13]III RENGINIO ORGANIZAVIMAS
5. [bookmark: _4j4e07z7axb]Renginio data ir laikas: 2025 metų birželio 7 diena, šeštadienis, 10:00-13:00 val.
6. [bookmark: _v9wy323cx7th]Renginio vieta – Šalčininkai – Šalčininkėliai.
7. [bookmark: _anj9wruzcp0n]Renginį sudaro 2 dalys: 
[bookmark: _9sn7l5uq8a4k]7.1. I dalis - ėjimas arba bėgimas pėsčiųjų ir dviračių taku Šalčininkai - Šalčininkėliai (6 km). Startas - prie koplytėlės, esančios prie įvažiavimo į Šalčininkus. Pradžia 10:00 val. 
Finišas - Šalčininkėliai, Šalčininkų rajono Vladislavo Kozakevičiaus laisvalaikio ir sporto centras. Renginio metu bus barstomi aplinkai draugiški spalvoti milteliai*.  Kiekvienas dalyvaujantis gaus po pakuotę miltelių, kuriuos išbers trasos pradžioje paskelbus startą. Milteliai taip pat bus barstomi tam tikrose trasos vietose. Rekomenduojama naudoti mažiau mėgstamus drabužius (pageidautina baltos spalvos marškinėliai), nes dėmių tikimybė išlieka. 
[bookmark: _mrlvd26u3h9c]7.2. II dalis - įvairios veiklos V. Kozakevičiaus laisvalaikio ir sporto centro teritorijoje: sveikatos palapinė, poilsio zona ir kitos veiklos. Jos vyks nuo 11:30 iki 13:00 val.
8. [bookmark: _5r7kz52w8ajt][bookmark: _GoBack] Organizatoriai pasilieka teisę keisti veiklas.

[bookmark: _agodyeiwgob4]IV DALYVIŲ REGISTRACIJA
9. Dalyvių registracija į renginio I dalį vykdoma iki 2025 gegužės 31 d. užpildant registracijos formą: https://forms.gle/7e3XbbGjaCM7kskL6 .
10. Registracija bus sėkminga tik sutikus su renginio nuostatais. Dalyvio registracijos formos užpildymas rodo, kad dalyvis susipažino, sutinka bei įsipareigoja laikytis Organizatorių nustatytų  nuostatų. 
[bookmark: _ydoaduoix0e5]V RENGINIO TAISYKLĖS IR SAUGUMAS
11. Dalyviai prisiima visą atsakomybę ir rizikas bei įsipareigoja nereikšti pretenzijų renginio Organizatoriams.
12. Jaunesni nei 18 metų asmenys turi būti prižiūrimi tėvų, globėjų ar kitų suaugusiųjų, kurie prisiima visą atsakomybę už juos ir yra atsakingi už jų elgesį renginio metu.
13. Renginio metu trasose eismas nėra sustabdytas, tad dalyviai privalo laikytis kelių eismo taisyklių. 
14. Renginyje draudžiama:
14.1. Judėti ne renginio Organizatorių patvirtinta maršruto trasa (I renginio dalis);
14.2. Būti apsvaigusiam nuo psichoaktyviųjų medžiagų; 
14.3. Pažeidinėti viešąją tvarką, kelių eismo taisykles ir kitus galiojančius teisės aktus ir taisykles.
15. [bookmark: _oth0tld9z3p0]Renginio metu bus fotografuojama ir filmuojama. Kiekvienas dalyvis sutinka, kad nuotraukas bei filmuotą medžiagą Organizatoriai gali naudoti renginio viešinimo tikslais.
VI APDOVANOJIMAI
16. [bookmark: _fwy7r5xdgivo]200 pirmų užsiregistravusiųjų gaus baltos spalvos marškinėlius dovanų. 
17. Kiekvienas dalyvis, įveikęs trasą, bus apdovanotas medaliu.
*Spalvoti milteliai yra gaminami iš kukurūzų krakmolo naudojant talko miltelius ir dažiklius. Milteliai yra nekenksmingi žmonėms, gyvūnams ar gamtai, lengvai nusiplauna ir yra naudojami pramogų industrijoje. Be abejo, miltelių negalima valgyti ar naudoti maisto gamyboje, patekus į akis būtina išplauti. Spalvoti milteliai dažniausiai yra nesunkiai išplaunami. Labai svarbu prieš skalbiant ar prausiantis pašalinti kuo didesnį sausų miltelių kiekį. Kontaktas su vandeniu gali padidinti dėmių atsiradimo tikimybę. 

